નવી દિલ્હી, 18 જાન્યુઆરી: આમ આદમી પાર્ટીના સંયોજક અરવિંદ કેજરીવાલે તેમના પૂર્વ સહયોગીઓને ઘેરવાની ભાજપના અભિયાનમાં વધુ એક નામ લક્ષ્મીનગરના પૂર્વ વિધાયક વિનોદ કુમાર બિન્નીનું જોડાઇ ગયું છે. આપની પૂર્વ સભ્ય શાજિયા ઇલ્મી બાદ હવે બિન્નીએ પણ ભાજપનો છેડો પકડી લીધો છે. સંભાવના વ્યક્ત કરવામાં આવી રહી છે કે તેમને કેજરીવાલના વિશ્વસ્ત સહયોગી મનીષ સિસોદિયાની વિરુદ્ધ ઊભા કરવામાં આવશે. ગઇ ચૂંટણીમાં બિન્નીએ લક્ષ્મીનગરથી કિરણ વાલિયા જેવા કદ્દાવર કોંગ્રેસી નેતાને આપની ટિકિટ પરથી માત આપી હતી.